***Dodatok č. 1 ku klasifikácii žiakov***

Týmto dodatkom sa dopĺňa Hodnotenie a klasifikácia žiakov v Hotelovej akadémii Žilina Klasifikačný poriadok **v bode** **3 Všeobecné zásady hodnotenia a klasifikácie žiakov** nasledovne:

**Pravidlá pri hodnotení a klasifikácii vyučovacích predmetov**

Žiak **musí absolvovať všetky** povinné písomné práce, projekty, štúdie,  prezentácie a v predmete TSV testy pohybovej výkonnosti, o ktorých vyučujúci informuje žiakov na začiatku klasifikačného obdobia. Zároveň musí získať dostatočný počet známok rovnajúci sa dvojnásobnému počtu hodinovej dotácie predmetu.

V prípade, že žiak nevykoná povinné aktivity v riadnom termíne, bude mu stanovený mimoriadny termín skúšky maximálne 1 týždeň pred klasifikáciou. Skúška bude obsahovať učivo za dané klasifikačné obdobie a výsledná známka bude mať dvojnásobnú váhu. Zároveň musí predložiť všetky zadané projekty a prezentácie.

Ak žiak vymešká viac ako 30% z počtu odučených hodín za dané klasifikačné obdobie, vyučujúci uzatvorí známku po mimoriadnom preskúšaní z učiva za celé klasifikačné obdobie bez ohľadu na získaný počet známok. Známka z mimoriadneho skúšania bude mať dvojnásobnú váhu, do výsledného hodnotenia sa započítavajú aj čiastkové známky.

Ak sa **žiak nedostaví** na mimoriadne skúšanie, bez udania objektívneho dôvodu, bude hodnotený známkou nedostatočný, ktorá sa započíta do celkového hodnotenia.

Žiak, ktorý nebude prítomný na povinných aktivitách na hodine, nebude mať dostatočný počet známok na klasifikáciu z dôvodu vysokej absencie bude v riadnom klasifikačnom období **neklasifikovaný.** Na základe písomnej žiadosti bude konať komisionálne skúšky v náhradnom termíne .

Ak **žiak na odbornom výcviku** alebo odbornej praxi neabsolvuje viac ako 20% predpísaných praktických činností stanovených pre dane klasifikačné obdobie, bude z predmetov odborný výcvik alebo odborná prax klasifikovaný až po absolvovaní chýbajúceho počtu hodín a vykonaní komisionálnej skúšky v náhradnom termíne.

Percento vymeškaných hodín na jednotlivých predmetoch sledujú vyučujúci a MOV.

So stanovenými **kritériami hodnotenia oboznámi** každý vyučujúci žiakov nasvojom vyučovacom predmete na začiatku klasifikačného obdobia a priebežne ich informuje o plnení kritérií k danému časovému okamihu.

Integrovaní žiaci, žiaci študujúci podľa individuálneho učebného plánu, žiaci dlhodobo chorí alebo hospitalizovaní žiaci budú posudzovaní individuálne.

**Percentuálne hodnotenie a klasifikácia vyučovacích predmetov**

**pre jednotlivé oblasti vzdelávania**

**študijné odbory**

*100% - 88% výborný*

 *87% - 74% chválitebný*

 *73% - 60% dobrý*

 *59% - 43% dostatočný*

 *42% - 0% nedostatočný*

**učebné odbory**

*100% - 84% výborný*

 *83% - 70% chválitebný*

 *69% - 50% dobrý*

 *49% - 30% dostatočný*

 *29% - 0% nedostatočný*

Prerokované v PR:

Platný od 01. 09. 2020